Kiaotšou haaramise tulemuseks oli aga samalaadilise aktsiooni sooritamine Venemaa poolt. Juba mõni aasta varemini oli Venemaal esinetud arvamusega, et Venemaa vajab Vaiksel  ookeanil jäävaba sadamat. Sellest kirjutas näiteks ajaleht "Graždanin". Ka Venemaa kõrgetempoline tööstuslik areng suunas tähelepanu uute alade hanki­misele, kuhu oleks võinud paigutada eriti metallitööstuse produkt­siooni, mille tõus oli eriti tugev. Vastavate produktide vastuvõtjaiks näisid sobivat uued raudteed, dokid ja muude ehituste alad.